**Balatonakarattya Község Önkormányzata**

**Polgármesterétől**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Az előterjesztés törvényességi

szempontból megfelelő.

Balatonakarattya, 2015. szeptember 21.

 Polgár Beatrix jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. szeptember 23. ülésére.

**Tárgy:** Balatonakarattya-Balatonkenese törzsvagyon részleges megállapodása.

**Előterjeszti:** Matolcsy Gyöngyi polgármester

**Előterjesztést készítette:** Lukács Tamásné kir.vezető

**Tisztelt Képviselő-testület!**

Balatonakarattya Község Önkormányzata részéről elkészült a szövegszerű javaslat a vagyon megállapodás tárgyában.

A vagyonértékelés alapvető elvei meghatározásának célja, hogy a vagyonértékelést végző társaság objektív és pártatlan munka alapján mindkét Önkormányzat által elfogadott értékelési szempontok szerint végezze el a vagyon számbavételét és az értékelési feladatokat, hogy annak eredménye mindkét Önkormányzat számára elfogadható legyen.

A helyi önkormányzat vagyona a tulajdonából és a helyi önkormányzatot megillető vagyoni értékű jogokból áll, amelyek az önkormányzati feladatok és célok ellátását szolgálják. A vagyon egységes számbavételét, megbontását államháztartás szervezeteire vonatkozóan az államháztartás számviteléről szóló 4/2013. (I.11.) Korm. rend. 1. sz. melléklete (MÉRLEG) biztosítja.

A Balatonakarattya-Balatonkenese vagyonmegosztási részmegállapodás, majd a végleges vagyonmegosztás elveit rögzítő megállapodás aláírására a Képviselő-testületnek fel kell hatalmaznia a polgármestert.

Kérem a Tisztelt Képviselő-testületet, hogy az előterjesztésemről megvitatás után dönteni szíveskedjenek!

**Balatonakarattya, 2015. szeptember 21.**

 **Matolcsy Gyöngyi**

 **polgármester**